
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 146 

—-- " 18 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός τοπικής αρμοδιότητας του Αστυνομικού 

Σταθμού Ερεικούσσης Κερκύρας. 1 

Καθορισμός τοπικής αρμοδιότητας του Τμήματος Αλ¬ 
λοδαπών - Διαβατηριακού Ελέγχου Ηγουμενίτσας 2 
Καθορισμός του τύπου της σφραγίδας του Τμήματος 
Αλλοδαπών - Διαβατηριακού Ελέγχου Ηγουμενί¬ 
τσας. 3 

Ίδρυση Πρακτορείου Εφημερίδων, Περιοδικών και 

λοιπών εντύπων...; 4 

Σύσταση Νομικού Προσώπου με την επωνυμία «Κέ¬ 
ντρο Προληπτικής Ιατρικής - Πρόνοιας Πέρδικας» 

Κοινότητας Πέρδικας...; 5 

Σύσταση Νομικού Προσώπου με την επωνυμία «Κέ¬ 
ντρο Νεότητας και Αθλητισμού Πέρδικας» Κοινό¬ 
τητας Πέρδικας. ® 

Χορήγηση άδειας άσκησης επαγγέλματος Κοινωνικού 
Λειτουργού στη Θεοδοσία Χατζηδάκη του Τίτου... 7 
Χορήγηση άδειας άσκησης επαγγέλματος Κοιν. Λει¬ 
τουργού στην Βασιλική Τόγια του Γεωργίου. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις Σφαλμάτων στις 24311 /Ζ/4588/1.12.1998, 
24312/Ζ/4589/1.12.1998, 24313/274590/1.12.1998, 
24314/Ζ/4591/1.12.1998, απόφαση του Υπουργεί¬ 
ου Τύπου και Μέσων Μαζικής Ενημέρωσης. 9 


Α ΠΟΦΑΣΕ ΙΣ 

Αθίθ.7001/2/789-κε (Ό 

Καθορισμός τοπικής αρμοδιότητας του Αστυνομικού 
Σταθμού Ερεικούσσης Κερκύρας. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481 /1984 «Οργανισμός Υπουργείου Δημόσιας Τάξης» 
(Α' 152), όπως το δεύτερο άρθρο αντικαταστάθηκε με το 
άρθρο 1 παρ. 1 του Ν. 1590/1986 (Α'49). 


2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081 /1992 (Α 154) και 
τροποποιήθηκε με το άρθρο 1 παρ. 2 εδάφ. α του Ν. 
2469/1997 (Α'38). 

3. Τις διατάξεις του άρθρου 1 περίπτωση β'εδάφια 23 και 
25 της 7004/3/12-νζ" από 30.4.1996 απόφασης του Υπουρ¬ 
γού Δημόσιας Τάξης «Μεταβίβαση αρμοδιοτήτων στο Γε¬ 
νικό Γραμματέα, τον Αρχηγό της Ελληνικής Αστυνομίας, 
τους Προϊσταμένους των κλάδων και άλλα όργανα του Υ¬ 
πουργείου Δημόσιας Τάξης» (Β' 320), όπως ισχύει. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τοπική αρμοδιότητα 

Η τοπική αρμοδιότητα του Αστυνομικού Σταθμού Ερει- 
κούσης, της Αστυνομικής Διεύθυνσης Κερκύρας, που ι¬ 
δρύθηκε με την 7001,2/789-κ από 7.1.1999 απόφασή μας 
(Β-20/22.1.1999), καθορίζεται ως ακολούθως και περιορί¬ 
ζεται αντίστοιχα, εκείνη του Αστυνομικού Σταθμού Οθω- 
νώντης ίδιας Αστυνομικής διεύθυνσης: 

Έδρα: Ερεικούσσα (επί της ομωνύμου νήσου). 
Περιφέρεια: Νήσος Ερεικούσσα. 

Άρθρο 2 
Εναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 1999 
Ο Αρχηγός 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 
-♦- 

Αριθ. 7001/2/1037-ιστ' (2) 

Καθορισμός τοπικής αρμοδιότητας του Τμήματος Αλλο¬ 
δαπών - Διαβατηριακού Ελέγχου Ηγουμενίτσας. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 

Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως το δεύτερο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α'49), 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27του Ν. 2081/1992 (ΑΊ54) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'38). 

3. Τις διατάξεις του άρθρου 1 περίπτωση β' εδάφια 23 και 
25 της 7004/3/12-νζ' από 30.4.1996 απόφασης του Υπουρ¬ 
γού Δημόσιας Τάξης «Μεταβίβαση αρμοδιοτήτων στο Γε¬ 
νικό Γραμματέα, τον Αρχηγό της Ελληνικής Αστυνομίας, 
τους Προϊσταμένους των κλάδων και άλλα όργανα του Υ¬ 
πουργείου Δημόσιας Τάξης» (Β' 320), όπως ισχύει. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τοπική αρμοδιότητα 

Η τοπική αρμοδιότητα του Τμήματος Αλλοδαπών - Δια- 
βατηριακού Ελέγχου Ηγουμενίτσας που ιδρύθηκε με τις 
διατάξεις του Π.Δ. 4/1998 (Α' - 2/13.1.1999), καθορίζεται 
ως ακολούθως: 

Έδρα: Δήμος Ηγουμενίτσας. 

Περιφέρεια: Ταυτίζεται με την περιφέρεια της Υποδιεύ¬ 
θυνσης Ασφαλείας Ηγουμενίτσας και έχει αρμοδιότητα 
σε θέματα της ειδικής αποστολής του. 

Στο Τμήμα αυτό ως το ειδικό αντικείμενο της αποστο¬ 
λής του επί θεμάτων αλλοδαπών, υπάγονται και οι Αστυ¬ 
νομικοί Σταθμοί Μαργαριτίου και Πέρδικας. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 1999 
Ο Αρχηγός 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 

-Φ- 

Αριθ. 7011/11/31-α (3) 

Καθορισμός του τύπου της σφραγίδας του Τμήματος Αλ¬ 
λοδαπών - Διαβατηριακού Ελέγχου Ηγουμενίτσας. 

Ο ΠΡΟΪΣΤΑΜΕΝΟΣ ΤΟΥ ΚΛΑΔΟΥ ΔΙΟΙΚΗΤΙΚΗΣ 
ΥΠΟΣΤΗΡΙΞΗΣ ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 48/1975 «περί της Εθνικής Ση¬ 
μαίας της Ελλάδος, του Εμβλήματος της Ελληνικής Δη¬ 
μοκρατίας, του όρκου των αναλαμβανόντων δημοσίαν εν 
γένει υπηρεσίαν, του τύπου των σφραγίδων των Δημο¬ 
σίων Αρχών και των εγγράφων τούτων» (Α' 108). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 


προστέθηκε με το άρθρο 27 του Ν. 2081 /1992 (Α' 154) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'38). 

3. Τις διατάξεις του άρθρου 1 περίπτωση Δ' εδάφιο 10 
της 7004/3/12-νζ' από 30.4.1996 απόφασης του Υπουρ¬ 
γού Δημόσιας Τάξης «Μεταβίβαση αρμοδιοτήτων στο Γε¬ 
νικό Γ ραμματέα τον Αρχηγό της Ελληνικής Αστυνομίας, 
τους Προϊσταμένους των Κλάδων και άλλα όργανα του Υ¬ 
πουργείου Δημόσιας Τάξης» (Β' 320). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τήρηση υπηρεσιακής σφραγίδας 

1. Το Τμήμα Αλλοδαπών - Διαβατηριακού Ελέγχου Η¬ 
γουμενίτσας, που προβλέπεται από το Π.Δ. 4/1998 (Α' 
2/13.1.1999), τηρεί ίδια σφραγίδα που τίθεται, κατά τις 
κείμενες διατάξεις στα έγγραφα που εκδίδονται από αυ¬ 
τό. 

2. Η σφραγίδα της Υπηρεσίας της προηγούμενης πα¬ 
ραγράφου αποτελείται από τρεις επαλλήλους και ομόκε¬ 
ντρους κύκλους. Η διάμετρος του εξωτερικού κύκλου εί¬ 
ναι μήκους 0,04 του μέτρου και εντός αυτού αναγράφεται 
ο τίτλος «ΕΛΛΗΝΙΚΗ ΔΗΜΟΚΡΑΤΙΑ». Στον εσωτερικό κύ¬ 
κλο και στο κέντρο αυτού φέρεται το κατά το άρθρο 2 του 
Ν. 48/1975 έμβλημα της Ελληνικής Δημοκρατίας. Στο 
δεύτερο κύκλο αναγράφεται κυκλικά στο κάτω μέρος ο 
τίτλος της οικείας Υπηρεσίας που τηρεί τη σφραγίδα και 
στο άνω μέρος ο τίτλος της υπερκείμενης Υπηρεσίας (υ¬ 
πόδειγμα συνημμένου Παραρτήματος). 

Άρθρο 2 

Αντίτυπα σφραγίδων. Υπεύθυνοι φύλαξης 

1. Ο αριθμός των αντιτύπων των σφραγίδων που απαι¬ 
τούνται για τη λειτουργία του Τμήματος Αλλοδαπών - 
Διαβατηριακού Ελέγχου Ηγουμενίτσας, ορίζεται με δια¬ 
ταγή του Διευθυντή της οικείας Αστυνομικής Διεύθυνσης. 
Οι επιπλέον της μιας σφραγίδας αριθμούνται. 

2. Υπεύθυνος για τη φύλαξη των σφραγίδων είναι ο Δι¬ 
οικητής του Τμήματος Αλλοδαπών - Διαβατηριακού Ε¬ 
λέγχου Ηγουμενίτσας, ο οποίος με διαταγή του μπορεί να 
αναθέτει τη φύλαξη αυτών σε οποιονδήποτε αρμόδιο υ¬ 
φιστάμενό του, κατά την κρίση του. Με την ίδια ή άλλη δια¬ 
ταγή ορίζονται και οι υπεύθυνοι για τη χρησιμοποίηση των 
σφραγίδων αυτών, κατά τις κείμενες διατάξεις. 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή μετά του συνημμένου παραρτήματος, 
που αποτελεί αναπόσπαστο τμήμα του κειμένου της, να 
δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1999 
Ο Προϊστάμενος 

Αντιστράτηγος ΓΕΩΡΓΙΟΣ ΠΛΑΚΑΣ 



1»Μ τ, 

Ε.Γ. 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ 
ΕΛΛΗΝΙΚΗ ΑΣΤΥΝΟΜΙΑ 


ΚΛΑΔΟΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

ΔΙΕΥΘΥΝΣΗ ΜΕΛΕΤΩΝ 

ΤΜΗΜΑ 1° ΠΡΟΓΡΑΜΜΑΤΙΣΜΟΥ ΚΑΙ 


ΟΡΓΑΝΩΣΗΣ 


ΠΑΡΑΡΤΗΜΑ 


(Συνημμένο στην 7011/11/31-α από 
6 -2-1999 απόφαση Προϊσταμένου 
Κ.Δ.Υ./Υ.Δ.Τ.). 


Υπόδεινιια σφραγίδας 

Συνημμένο στην 7011/11/31-α 
από 6 -2-1999 απόφαση 
Προϊσταμένου Κ.Δ.Υ./Υ.Δ.Τ. 



Αθήνα, 6 Φεβρουάριου 1999 


Ο ΤΜΗΜΑΤΑΡΧΗΣ 
ΔΗΜ.ΝΙΚΟΛΑΚΟΠΟ Υ ΛΟΣ 
ΑΣΤΥΝ.ΥΠΟΔ/ΝΤΗΣ 


Γι α την αναγραφή 
( αυθημερόν 

Ι^ήμα Προγραμματισμού και 
^Διεύθυνσης Μελετών. 

ΛΛΙΤΖΑΚΗΣ 
ΥΝΟΜΟΣ Α' 

Αριθ. 3244/Ε3/567 (4) 

Ίδρυση Πρακτορείου Εφημερίδων, Περιοδικών και λοι¬ 
πών εντύπων. 

ΟΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/94 «Συγκρότηση της Γενι¬ 
κής Γραμματείας Τύπου και Πληροφοριών σε Υπουργείο 
Τύπου και Μέσων Μαζικής Ενημέρωσης και καθορισμός 
των αρμοδιοτήτων του». 

2. Τις διατάξεις του Π.Δ. 258/93 «Οργανισμός της Γενι¬ 
κής Γ ραμματείας Τ ύπου και Πληροφοριών του Υπουργεί¬ 
ου Προεδρίας της Κυβέρνησης», όπως τροποποιήθηκε 
με το Π.Δ. 171/74. 

3. Τις διατάξεις του Π.Δ. 137/96 «Σύσταση Γενικής 
Γ ραμματείας Ενημέρωσης στο Υπουργείο Τύπου και Μέ¬ 
σων Μαζικής Ενημέρωσης και καθορισμός των αρμοδιο¬ 
τήτων της», όπως τροποποιήθηκε με το Π.Δ. 82/8.4.1998. 

4. Τις διατάξεις του άρθρου 4 του Ν. 73/44. 

5. Τις διατάξεις του άρθρου 8 του Α.Ν. 1092/38 «Περί 
Τύπου». 

6. Την αριθ. ΗΑ/Φ10/22/10.11.82 απόφαση «Περί των ό¬ 
ρων ίδρυσης Πρακτορείων Εφημερίδων και Περιοδικών». 

7. Τις αριθ. 2731/1/4.2.99 και 3021/Ε3/534/9.2.99 αιτή¬ 
σεις και τα συνημμένα σ’ αυτές έγγραφα, για χορήγηση ά¬ 
δειας ίδρυσης Πρακτορείου Εφημερίδων Περιοδικών και 
λοιπών εντύπων, αποφασίζουμε: 

Χορηγούμε άδεια ίδρυσης και λειτουργίας Πρακτορεί¬ 
ου Εφημερίδων, περιοδικών και λοιπών εντύπων στην 
«ΑΡΓΟΣ Α.Ε.», με έδρα το Δήμο Αθηναίων, οδός Πανεπι¬ 
στημίου 9. 

Ο σκοπός του παραπάνω Πρακτορείου είναι η πρακτό¬ 
ρευση εφημερίδων, περιοδικών και λοιπών εντύπων στην 
Ελλάδα και το εξωτερικό μέσω υποπρακτορείων. 

Το δίκτυο του Πρακτορείου περιλαμβάνει Υποπρακτο¬ 
ρεία, τα οποία έχουν ως αντικείμενο εργασίας τη διανομή 
εφημερίδων, περιοδικών και λοιπών εντύπων τόσο από τα 
ίδια, όσο και άλλα σημεία διανομής της περιοχής τους. 

Το πρακτορείο σε καμμία περίπτωση δεν δικαιούται να 
πρακτορεύει εφημερίδες, περιοδικά και λοιπά έντυπα 
που εκδίδονται κατά παράβαση των διατάξεων των Νό¬ 
μων περί Τύπου, ορίων κυκλοφορίας ή τρόπου πώλησης. 

Η άδεια χορηγείται για πέντε (5) χρόνια. 

Η μη τήρηση των παραπάνω όρων συνεπάγεται την άρ¬ 
ση της άδειας ίδρυσης του Πρακτορείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1999 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 
-♦- 

Αριθ. 11066 ( 5 ) 

Σύσταση Νομικού Προσώπου με την επωνυμία «Κέντρο 
Προληπτικής Ιατρικής - Πρόνοιας Πέρδικας» Κοινότη¬ 
τας Πέρδικας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 


2. Την αριθμ. 224/98 απόφαση του Κοινοτικού Συμβου¬ 
λίου Πέρδικας, περί συστάσεως Νομικού Προσώπου με 
την επωνυμία «Κέντρο Προληπτικής Ιατρικής - Πρόνοιας 
Πέρδικας», αποφασίζουμε: 

Άρθρο 1 

Συστήνουμε Νομικό Πρόσωπο με την επωνυμία «ΚΕ¬ 
ΝΤΡΟ ΠΡΟΛΗΠΤΙΚΗΣ ΙΑΤΡΙΚΗΣ ΚΑΙ ΠΡΟΝΟΙΑΣ ΚΟΙΝΟ¬ 
ΤΗΤΑΣ ΠΕΡΔΙΚΑΣ» στην Κοινότητα Πέρδικας Νομού Θε¬ 
σπρωτίας. 

Άρθρο 2 

Για τη στέγαση του Νομικού Προσώπου η Κοινότητα 
διαθέτει το ιδιόκτητο οίκημα της Κοινότητας. 

Άρθρο 3 

Σκοπός του Νομικού Προσώπου είναι η προσπάθεα ε- 
νημέρωσης της δημοτών για θέματα υγείας και ιατρικής 
πρόληψης, η παροχή πρόνοιας κ.λ.π. 

Ειδικότητα, οργάνωση διαλέξεων από γιατρούς ειδικο¬ 
τήτων, οργάνωση τράπεζας αίματος για την άμεση εξυ- 
πηρέτηση των δημοτών, όταν θα χρειασθούν αίμα σε ο- 
ποιοδήποτε νοσοκομείο της χώρας, αρτιότερη φροντίδα 
των λειτουργούντων δημοτικών και κοινοτικών ιατρείων 
με σύγχρονο εξοπλισμό, όπως σύνδεση με το σύστημα 
τηλεκάρτ, οργάνωση εξετάσεων τεστ Παπανικολάου, 
καρδιολογικές - αιματολογικές εξετάσεις και πάσης φύ- 
σεως ιατρικές εξετάσεις, που θα μπορούσαν να βοηθή¬ 
σουν στην πρόληψη και εν γένει την καλύτερη υγεία των 
δημοτών. 

Επίσης σε συνεργασία με τα Νοσοκομεία και τα Κέντρα 
Υγείας να συστηματοποιηθεί η προληπτική ιατρική, οδο¬ 
ντιατρική, εμβολιασμοί κ.λ.π. 

Καταγραφή των ανασφάλιστων ατόμων και μη εχόντων 
κρατική μέριμνα, από πλευράς κοινωνικής ασφάλισης, ια¬ 
τροφαρμακευτικής περίθαλψης. 

Συστηματική ενημέρωση ιδίως νέων ατόμων για έγκαι¬ 
ρη ασφάλιση και διεκδίκηση καλύψεων από τα ασφαλι¬ 
στικά ταμεία. 

Ειδική μέριμνα για άτομα με ειδικές ανάγκες, άτομα πε¬ 
ριθωριοποιημένα, πρόληψη κατά των ναρκωτικών, μηχα¬ 
νισμό στήριξης και επανένταξης ειδικών κατηγοριών ατό¬ 
μων, όπως πρώην χρήστες ναρκωτικών, πρώην φυλακι¬ 
σμένοι, άτομα κοινωνικού αποκλεισμού κ.λ.π. 

Παροχή πρόνοιας σε οικονομικά αδύνατους δημότες. 
Στελέχωσητου Ν.Π. με νοσηλευτικό προσωπικόγια ιατρι¬ 
κή παρακολούθηση των δημοτών. 

Άρθρο 4 

Το συνιστώμενο Νομικό Πρόσωπο διοικείται από 5με- 
λές Συμβούλιο που αποτελείται: 
α. Από ένα κοινοτικό σύμβουλο, ως Πρόεδρο, 
β. Από ένα μέλος φορέα της Κοινότητας, 
γ. Από τρεις δημότες. 

Τα μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. Το Διοικητικό Συμβού¬ 
λιο εκλέγει ένα εκ των μελών του ως αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου. 

Το Νομικό Πρόσωπο εκπροσωπείται ενώπιον των δικα- 

οτηρίων και πάσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Άρθρο 5 

Οι πόροι του Νομικού Προσώπου είναι: 

1. Επιχορηγήσεις της Κοινότητας (ή άλλου φυσικού ή 
νομικού Προσώπου). 

2. Επιχορηγήσεις από φορείς του Κράτους. 

3. Έσοδα από διάφορες εκδηλώσεις του Κέντρου Προ¬ 
ληπτικής Ιατρικής και Πρόνοιας. 

4. Πάσης φύσεως δωρεές, κληροδοτήματα, μισθώματα 
από ακίνητα (π.χ. που θα μεταβιβασθούν στο Ν.Π.). 

Άρθρο 6 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαση την απαιτούμενη για 
τη λήψη αποφάσεως πλειοψηφία, τον έλεγχο και την ε- 
κτελεστότητα των αποφάσεών του, ρυθμίζονται με ανά¬ 
λογη εφαρμογή των σχετικών διατάξεων που αφορούν το 
Κοινοτικό Συμβούλιο. 

Επί των αποφάσεων προϋπολογισμού, απολογισμού 
του Οργανισμού Εσωτερικής Υπηρεσίας, για την εκποίη¬ 
ση ή ανταλλαγή ακινήτων ή επιβάρυνση με εμπράγματα 
δικαιώματα, της αποδοχής δωρεών, κληρονομιών ή κλη¬ 
ροδοσιών και της συνομολογήσεως δανείων, απαιτείται 
και σύμφωνη γνώμη του Κοινοτικού Συμβουλίου. 

Το Συμβούλιο οφείλει να αποφανθεί και να υποβάλλει 
την απόφασή του στον Περιφ. Δ/ντή , βάσει των διατάξε¬ 
ων του Ν. 2240/94. 

Άρθρο 7 

Οι διατάξεις που ισχύουν για τις Κοινότητες και αφο¬ 
ρούν τον Οργανισμό της Εσωτερικής Υπηρεσίας, τον 
προύπολογισμό, το οικονομικό έτος, τον απολογισμό, την 
ταμειακή υπηρεσία, τη διαχείρηση, τα δάνεια και την πε¬ 
ριουσία, εφαρμόζονται και στο νομικό αυτό πρόσωπο. 

Η εκτέλεση έργων και η προμήθεια πραγμάτων, από το 
Νομικό αυτό Πρόσωπο, γίνονται σύμφωνα με τις διατά¬ 
ξεις που ισχύουν κάθε φορά για εκτέλεση έργων και την 
προμήθεια πραγμάτων από την Κοινότητα. 

Άρθρο 8 

Το Νομικό Πρόσωπο καταργείται κατά τον τρόπο που 
συστήθηκε, η δε περιουσία του περιέρχεται στην Κοινό¬ 
τητα. 

Άρθρο 9 

Κάθε άλλη λεπτομέρεια που δεν προβλέπεται από την 
συσταστική πράξη καιτον παρόντα οργανισμό ρυθμίζεται 
με απόφαση του Κοινοτικού Συμβουλίου Πέρδικας, ύστε¬ 
ρα από αιτιολογημένη πρόταση του Δ.Σ. του Ν.Π. και στη- 
ριζόμενηστο Νόμο. 

Άρθρο 10 

Η Κοινότητα θα εγγράφει στον προϋπολογισμό και θα 
αποδίδει κατ' έτος από τα τακτικά έσοδα το ποσό του 
1.000.000 τουλάχιστον, για τις ανάγκες λειτουργίας του 
εν λόγω Νομικού Προσώπου. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας ύ¬ 
ψους 1.000.000 δρχ. για το τρέχον έτος, για την οποία θα 


εγγράφει πίστωση στον προϋπολογισμό της Κοινότητας 
Πέρδικας έτους 1999. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 28 Δεκεμβρίου 1998 

Με εντολή Γ.Γ. Περιφέρειας 
Η Προϊσταμένη κ.α.α. 

ΑΛΕΞΑΝΔΡΑ ΚΟΣΙΩΡΗ 
-♦- 

Αριθ. 11067 , ( β ) 

Σύσταση Νομικού Προσώπου με την επωνυμία «Κέντρο 
Νεότητας και Αθλητισμού Πέρδικας» Κοινότητας Πέρ¬ 
δικας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Την αριθμ. 225/98 απόφαση του Κοινοτικού Συμβου¬ 
λίου Πέρδικας, περί συστάσεως Νομικού Προσώπου με 
την επωνυμία «Κέντρο Νεότητας και Αθλητισμού Πέρδι¬ 
κας» Κοινότητας Πέρδικας, αποφασίζουμε: 

Άρθρο 1 

Συστήνουμε Νομικό Πρόσωπο με την επωνυμία «Κέ¬ 
ντρο Νεότητας και Αθλητισμού Πέρδικας» στην Κοινότη¬ 
τα Πέρδικας Νομού Θεσπρωτίας. 

Άρθρο 2 

Για τη στέγαση του Νομικού Προσώπου η Κοινότητα 
διαθέτει ιδιόκτητο οίκημα της Κοινότητας. 

Άρθρο 3 

Σκοπός του Νομικού Προσώπου είναι: 

1. Η ανάπτυξη του αθλητισμού μέσω της δημιουργίας α¬ 
θλητικών γεγονότων, καθώς και η διενέργεια εκθέσεων, 
ομιλιών συζητήσεων και άλλων σχετικών εκδηλώσεων 
που αφορούν τους νέους, την δημιουργική τους απασχό¬ 
ληση και την απομάκρυνσή τους από προκλήσεις των και¬ 
ρών όπως ναρκωτικά κ.α. 

2. Η δημιουργία κέντρου ψυχαγωγίας των νέων με διά¬ 
φορα παιγνίδια, όπως σκάκι, μπιλιάρδο, πίγκ πόγκ κ.λπ. 

Άρθρο 4 

Το συνιστώμενο Νομικό Πρόσωπο διοικείται από πεντα¬ 
μελές Συμβούλιο και αποτελείται: 
α. Από ένα Κοινοτικό Σύμβουλο, ως Πρόεδρο, 
β. Από ένα μέλος των Ποδοσφαιρικών Συλλόγων, 
γ. Από ένα μέλος των Συλλόγων Μπάσκση. 
δ. Από δύο δημότες. 

Τα μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. 

Το Διοικητικό Συμβούλιο εκλέγει ένα εκ των μελών του 
ως αντιπρόεδρο. Η θητεία του Διοικητικού Συμβουλίου α¬ 
κολουθεί τη θητεία του Κοινοτικού Συμβουλίου. 

Το Νομικό Πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Άρθρο 5 

Οι πόροι του Νομικού Προσώπου είναι: 

1. Επιχορηγήσεις της Κοινότητας (ή άλλου φυσικού ή 
νομικού προσώπου). 

2. Επιχορηγήσεις από φορείς του κράτους. 

3. Έσοδα από διάφορες εκδηλώσεις του κέντρου νεό¬ 
τητας - αθλητικού κέντρου. 

4. Πάσης «ρύσεως δωρεές, κληροδοτήματα, μισθώματα 
από ακίνητα (π.χ. που θα μεταβιβασθούν στο Ν.Π.). 

Άρθρο 6 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαιτη, την απαιτούμενη για 
τη λήψη αποφάσεως πλειοψηφία, τον έλεγχο και την ε- 
κτελε«ττότητα των αποφάσεων, ρυθμίζονται με ανάλογη 
εφαρμογή των σχετικών διατάξεων που αφορούν το κοι¬ 
νοτικό συμβούλιο. 

Επί των αποφάσεων προϋπολογισμού, απολογισμού, 
του Οργανισμού Εσωτερικής Υπηρεσίας, για την εκποίη¬ 
ση ή ανταλλαγή ακινήτων ή επιβάρυνση με εμπράγματα 
δικαιώματα, της αποδοχής δωρεών, κληρονομιών ή κλη¬ 
ροδοσιών και της συνομολογήσεως δανείων απαιτείται 
και σύμφωνη γνώμη του κοινοτικού συμβουλίου. 

Το Συμβούλιο οφείλει να αποφανθεί και να υποβάλλει 
την απόφασή του στον Περιφερειακό Δ/ντή βάσει των δια¬ 
τάξεων του Ν. 2240/94. 

Άρθρο 7 

Οι διατάξεις που ισχύουν για τις Κοινότητες και αιρο- 
ρούντον οργανισμό της εσωτερικής υπηρεσίας, τον προ¬ 
ϋπολογισμό, το οικονομικό έτος, τον απολογισμό, την τα¬ 
μιακή υπηρεοη'α, τη διαχείριση, τα δάνεια και την περιου¬ 
σία, εφοιρμόζονται και στο νομικό αυτό πρόσωπο. 

Η εκτέλεση έργων και η προμήθεια πραγμάτων από το 
νομικό αυτό πρόσωπο γίνονται σύμφωνα με τις διατάξεις 
που ισχύουν κάθε φορά για εκτέλεση έργων και την προ¬ 
μήθεια πραγμ«ίτων από την Κοινότητα. 

Άρθρο 8 

Το Νομικό Πρόσωπο καταργείται κατά τον τρόπο τον ο¬ 
ποίο συστήθηκε, η δε περιουσία του περιέρχεται στην 
Κοινότητα. 

Άρθρο 9 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Κοινοτικού Συμβουλίου Πέρδικας, ύστε¬ 
ρα από αιτιολογημένη απόφαση του Δ.Σ. του Ν.Π. και στη- 
ριζόμενη στο Νόμο. 

Άρθρο 10 

Η Κοινότητα θα εγγράφει στον Προϋπολογισμό και θα 
αποδίδει κατ’ έτος από τα τακτικά έσοδα το ποσό του 
1.000.000 δρχ. τουλάχιστον για τις ανάγκες λειτουργίας 
του εν λόγω Νομικού Προσώπου. 

Από τις διατάξεις της απόφοιτης αυτής προκ«ιλείται δα¬ 
πάνη σε βάρος του προϋπολογισμού της Κοινότητας ύ¬ 
ψους 1.000.000 δρχ. για το τρέχον έτος, για την οποία θα 
εγγρα«ρεί πίστωση στον προϋπολογισμό της Κοινότητας 
Πέρδικας έτους 1999. 


Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 28 Δεκεμβρίου 1998 

Με εντολή Γεν. Γραμ. Περιφέρειας 
Η Προίσταμένη κ.α.α. 

ΑΛΕΞΑΝΔΡΑ ΚΟΣΙΩΡΗ 

- * - 

Αριθ. 125 (7) 

Χορήγηση άδειας άσκησης επαγγέλματος Κοινωνικού 
Λειτουργού στη Θεοδοσία Χατζηδάκη του Τίτου. 

Η ΝΟΜΑΡΧΗΣ ΑΘΗΝΩΝ 

Με την 125/29.1.99 απόφαση της Νομάρχου Αθηνών 
χορηγείται άδεια άσκησης επαγγέλματος Κοινωνικού 
Λειτουργού στη Θεοδοσία Χατζηδάκη του Τίτου. 

Αιγ«ίλεω, 29 Ιανουάριου 1999 

Η Νομάρχης 
ΕΛΕΝΗ ΜΠΕΣΜΠΕΑ 

- * - 

Αριθ. ΟΙΚ649 (8) 

Χορήγηση άδειας άσκησης επαγγέλματος Κοινωνικού 
Λειτουργού στη Βασιλική Τόγια του Γεωργίου. 

Η ΝΟΜΑΡΧΗΣ ΠΕΙΡΑΙΑ 

Με την 50/2/2/99 απόφαση της Νομάρχου Πειραιά έχει 
χορηγηθεί στη Βασιλική Τόγια του Γεωργίου άδεια άσκη- 
«της επαγγέλματος Κοινωνικού Λειτουργού. 

Πειραιάς, 2 Φεβρουάριου 1999 
Η Νομάρχης 

Μ. ΣΟΡΩΤΟΥ - ΤΣΑΝΑΚΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην απόφαση αριθμ. 24311/Ζ/4588/1.12.1998, που δη- 
μοσιεύθηκε στο ΦΕΚ 44/Β/27.1.1999, επιφέρεται η παρα- 
κάτω διόρθωοιη: 

Από το εσφαλμένο: «12. Τις ειδικές υπηρεσιακές ανά¬ 
γκες των πιο πάνω Υπηρεσιών της ΕΡΤ-Α.Ε.», στο ορθό: 
«12. Τις ειδικές υπηρεσιακές ανάγκες της πιο πάνω Γενι¬ 
κής Διεύθυνσης της ΕΡΤ-Α.Ε.». 

Στην απόφαση αριθμ. 24312/Ζ/4589/1.12.1998, που δη- 
μοσιεύθηκε στο ΦΕΚ 44/Β/27.1.1999, επιφέρονται οι πα¬ 
ρακάτω διορθώσεις: 

1. Από το εσφαλμένο: «9. Τη γνωμοδότηση για την ανα¬ 
γκαιότητα αυτού από τις Τριμελείς Επιτροπές του άρ¬ 
θρου 3του Γ.Κ.Π.της ΕΡΤ-Α.Ε.», στο ορθό: «9. Τη γνωμο¬ 
δότηση για την αναγκαιότητα αυτού από την Τριμελή Επι¬ 
τροπή του άρθρου 3του Γ.Κ.Π. της ΕΡΤ-Α.Ε.». 

2. Από το εσφαλμένο: «10. Όπως τούτο προκύπτει από 
την υπ’ αριθμόν 519 Α/1.12.1998 του Νομικού Συμβουλί¬ 
ου της ΕΡΤ-Α.Ε.», στο ορθό: «10. Όπως τούτο προκύπτει 
από την υπ' αριθμόν 519 Α/1.12.1998 βεβαίωση του Νομι¬ 
κού Συμβουλίου της ΕΡΤ-Α.Ε.». 

Στην απόφαση αριθμ. 24313/Ζ/4590/1.12.1998, που δη- 
μοσιεύθηκε στο ΦΕΚ 44/Β/27.1.1999, επιφέρεται η παρα¬ 
κάτω διόρθωση: 

Από το εσφαλμένο: «4. Το γεγονός ότι από τις διατάξεις 
της απόφασης αυτής προκαλείται δαπάνη σε βάρος του 

προϋπολογισμού της Γενικής Δ/νσηςτης ΕΡΤ-Α.Ε», στο 
ορθό: «4. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού της Γενικής Διεύθυνσης Διοικητικών και Οικονομι¬ 
κών Υπηρεσιών της ΕΡΤ-Α.Ε.». 

Στην απόφαση αριθμ. 24314/Ζ/4591 /1.12.1998. που δη- 
μοσιεύθηκε στο ΦΕΚ 44/Β/27.1.1999, επιφέρεται η παρα¬ 
κάτω διόρθωση: 


Από το εσφαλμένο: «8. Με το οποίο ζητείται η έγκριση 
της σύναψης συμβάσεων μίσθωσης έργου για τις ανά¬ 
γκες της παραγωγής τηλεοππκών και ραδιοφωνικών εκ¬ 
πομπών», στο ορθό: «8. Με το οποίο ζητείται η έγκριση 
της σύναψης συμβάσεων μίσθωσης έργου για τις ανά¬ 
γκες της παραγωγής ραδιοφωνικών εκπομπών». 

(Από το Υπουργείο Τύπου και Μ.Μ.Ε.) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ Τ ΥΠΟ ΓΡΑ ΦΕ ΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΊκΑΓΊΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΙ.ςΐΓ 
ΙΝΤΕΡΝΕΤ: ΙιοΙ.ςτ 
θ-ιτιβΜ: ηναδ @ Ιτο1.9 γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ί^ ΝΤΡ | ΚΗ ΥΠΗΡΕΣΙΑ Γ ^ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Λ.Ε. - Ε.Π.Ε. 5225 761 ΘΕΣΣΑΛΟΝΙΚΗ 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Λ.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποσιολή Φ.Ε.Κ. 


5225 761 ΘΕΣΣΑΛΟΝΙΚΗ 

5230841 Βασ. Όλγας 227-Τ.Κ. 54100 (031)423956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327-Τ.Κ. 202 23 (061)6381100 

5248 188 ΙΩΑΝΝΙΝΑ 

5240 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531)22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081) 396 223 

ΛΕΣΒΟΣ 

Πλ. Κοινσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661) 89 127/89 120 


(081) 396 223 


ΤΙΜΗ ΦΥΛΛΩΝ * Μέχρι 8 σελίδες 200 δρχ. 


ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ 8 σελίδες και άνιο προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι. Π.Λ.. Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » . 

3.500 .· . 

Γ (Διορισμοί, απολύσεις κ.λπ. Δημ. Υπαλλήλων) 

15.000 >■ , 

750 ■· . 

Λ' (Απαλλοτριώσεις, πολεοδομία κ.λπ.) 

70.000 >. . 

3.500 » . 

Αναπτυξιακών Πράξεων (Τ.Α.Γ1Σ.) 

30.000 » . 

1.500 - . 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » . 

750 >· . 

Παράρτημα (Προκηρύξεις θέσεων ΔΕΠ κ.τλ.) 

5.000 » . 

250 .· . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >· . 

500 >· . 

Ανώτατου Ειδικού Δικαστηρίου (Λ.Ε.Δ.) 

3.000 » . 

150 » . 

Προκηρύξεων Α.Σ.Ε.Γ1. 

10.000 .· . 

500 >. . 

Ανωνύμων Εταιρειών & Ε.Π.Ε. 

250.000 ·. . 

12.500 .· . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

. 

12.500 >· . 


4 Οι συνδρομές του εσωτερικού προπληρώνονται σκι Λημόσια Ταμεία που δίνουν αποδεικτικό· είσπραξης (διπλότυπο) τα οποίο 
με ι η φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανοπέροτ αναφε.ρομέ.νων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή) Διαχείρισης του Εθνικού Τυπογραφείου. 

*Η πληρωμή του υπέρ ΤΑΓΤΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΛΠΕΤ μαζί με το ποσό της συνδρομής. 

* Οι Νο| ιαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΛΠΕΤ. 

* Η συνδρομή ισχύει για ένα χρόνο, που αρχίζεπην 1η Ιανουαρίου και λήγει ιην 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















